b'\n_START_ARTICLE_\nHippopus porcellanus\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nHippopus porcellanus kasvaa halkaisijaltaan korkeintaan 45 cm pitk\xc3\xa4ksi. Nuoren simpukan saranapuolella on kapea aukko, josta ty\xc3\xb6ntyy esille tarttumaelimi\xc3\xa4, joilla simpukka takertuu alustaansa. Simpukan kasvaessa suuremmaksi aukko sulkeutuu, tarttumaelin surkastuu ja simpukka pysyy paikallaan massansa avulla._NEWLINE_Kuoren ulkopinta on harmaa, sis\xc3\xa4pinta posliininen valkoinen. Vaippa on s\xc3\xa4vylt\xc3\xa4\xc3\xa4n oliivinvihre\xc3\xa4_NEWLINE_Se muistuttaa sukulaistaan Hippopus hippopus -lajia sek\xc3\xa4 Tridacna derasa-lajia, mutta porcellanus-lajin kuori on v\xc3\xa4hemm\xc3\xa4n poimuinen ja suhteessa kevyempi.\n_START_SECTION_\nAlkuper\xc3\xa4\n_START_PARAGRAPH_\nHippopus porcellanus -simpukoita on tavattu Indonesiassa, Palaulla ja Filippiineill\xc3\xa4. Se el\xc3\xa4\xc3\xa4 melko matalassa vedess\xc3\xa4 koralliriuttojen hiekka- tai sorapohjaisilla tasanteilla. Sit\xc3\xa4 on viljelty simpukkaviljelmill\xc3\xa4, mutta laji on edelleen harvinainen.'